EkBass/fiwiki-20250220-pages-articles huggingface dataset:
Alfredo Magarotto

Alfredo Magarotto (16. helmikuuta 1927 Pernumia – 22. tammikuuta 2021) oli italialainen roomalaiskatolinen piispa. Hänet vihittiin papiksi 9. heinäkuuta 1950 ja nimitettiin Chioggian hiippakunnan piispaksi 22. helmikuuta 1990. Hänet vihittiin piispaksi 24. maaliskuuta Bernardin Gantinin toimiessa pääkonsekraattorina sekä Sennen Corràn ja Antonio Mattiazzon avustaessa. Magarotto sai nimityksen Vittorio Veneton piispaksi 31. toukokuuta 1997. Hän jäi eläkkeelle 3. joulukuuta 2003. == Lähteet == Luokka:Italialaiset piispat Luokka:Katoliset piispat Luokka:Vuonna 1927 syntyneet Luokka:Vuonna 2021 kuolleet
Neidonkielikoisa

Neidonkielikoisa (Cynaeda dentalis) on pieni, Suomessa uhanalainen ja rauhoitettu perhoslaji. == Koko ja ulkonäkö == Neidonkielikoisa on helposti tunnistettava pieni perhonen, jota ei voi sekoittaa muihin lajeihin. Etusiivet ovat vaaleanruskeat, ja niiden poikki kulkee terävärajainen, tummanruskea siksak-viiru. Siivissä on myös vaaleampia, siiven suuntaisia alueita. Siiven ulkoreunan ripsissä vuorottelevat vaaleat ja tummanruskeat alueet. Tummat alueet muodostavat siiven reunaan rivin kiilamaisia täpliä. Takasiivet ovat ruskeanharmaat, reunoja kohti tummenevat. Siipiväli on 21-31 mm.http://ukmoths.org.uk/show.php?bf=1359http://www2.nrm.se/en/svenska_fjarilar/c/cynaeda_dentalis.html == Levinneisyys ja lentoaika == Suomessa neidonkielikoisaa tavataan paikoittaisena pitkin etelärannikkoa, erityisesti Hankoniemellä. Lentää yhtenä sukupolvena, Suomessa heinäkuussa.http://www.insects.fi/Lepidoptera/Pyralidae/Cynaeda/dentalis/Cynaeda%20dentalis.htm == Elinympäristö ja elintavat == Laji on sidoksissa toukan ravintokasviin, neidonkieleen. Lajin elinympäristö vaihtelee hoitamattomasta ruohikkomaista puutarhoihinhttp://www.lotmoths.com/species/species.php?frmSpeciesID=348. Perhoset lentävät hämärän laskeuduttua ja tulevat valolle.http://webh01.ua.ac.be/vve/Checklists/Lepidoptera/Crambidae/Cdentalis.htm Toukka elää aluksi ravintokasvinsa alalehdissä miinaajana, myöhemmin varren alaosan sisällä ja koteloituu kovan, lehdenkappaleilla päällystetyn kotelokopan sisään kuihtuneiden alalehtien väliin. Vuoden 2010 uhanalaisarvioinnissa neidonkielikoisa arvioitiin Suomessa erittäin uhanalaiseksi (EN).Jari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 449 Laji on Suomessa luonnonsuojelulailla rauhoitettu ja yksittäisen perhosen ohjeellinen korvaushinta on 1682 euroa.http://www.finlex.fi/fi/laki/alkup/2002/20020009 == Ravintokasvi == Toukka elää neidonkielellä (Echium vulgare). == Lähteet == == Aiheesta muualla == * UK Lepidoptera * Suffolk Moths Luokka:Heinäkoisat
Aku Ankan taskukirja In English

Aku Ankan taskukirja In English: Stories from Duckburg on vuosina 2011–2013 julkaistu sarjakuvasarja. Sarjassa on julkaistu viisi osaa, jotka sisältävät Aku Ankan taskukirjojen tarinoita englanniksi käännettyinä. Kirjat on suunnattu englannin kielen opiskelua varten ja niihin kuuluu tarinoihin liittyvä sanasto. == Osat == |} == Lähteet == * Inducks-tietokanta: In English *
Paolo Magnani

Paolo Magnani (31. joulukuuta 1926 Pieve Porto Morone – 5. marraskuuta 2023Catholic-Hierarchy.org: Bishop Paolo Magnani) oli italialainen roomalaiskatolinen piispa. Hänet vihittiin papiksi 29. kesäkuuta 1951 ja nimitettiin Lodin hiippakunnan piispaksi 27. heinäkuuta 1977. Piispaksi vihkiminen seurasi 10. syyskuuta. Pääkonsekraattorina toimi Antonio Poma, jota avustivat Ernesto Civardi ja Antonio Giuseppe Angioni. Magnani nimitettiin 19. marraskuuta 1988 ja asetettiin 11. helmikuuta 1989 Trevison piispaksi. Hän jäi eläkkeelle 3. joulukuuta 2003. == Lähteet == Luokka:Italialaiset piispat Luokka:Katoliset piispat Luokka:Vuonna 1926 syntyneet Luokka:Vuonna 2023 kuolleet
Uladzimir Sasimovitš

Uladzimir Mikalaevitš Sasimovitš (, ; s. 14. syyskuuta 1968) on valkovenäläinen yleisurheilija, joka kilpaili keihäänheitossa. Hän edusti uransa alkuaikoina Neuvostoliittoa. Sasimovitš sai kultaa alle 20-vuotiaiden MM-kisoissa 1986 tuloksellaan 78,84 ja voitti toiseksi sijoittuneen brittiläisen Mark Robersonin yli neljällä metrillä. Hän voitti seuraavana vuonna hopeaa alle 20-vuotiaiden EM-kisoissa. Sasimovitš voitti pronssia Tokion MM-kisoista 1991 heitettyään 87,04 metriä. Hän oli vuoden 1993 MM- kilpailuissa seitsemäs, mutta karsiutui Göteborgin kisoissa 1995. Sasimovitš osallistui olympialaisiin ensimmäistä kertaa Atlantassa 1996, jossa hän jäi karsinnassa ilman tulosta eikä päässyt finaaliin. Hän karsiutui myös MM- kisoissa 1997 ja 1999 sekä Sydneyn olympialaisissa 2000, joissa Sasimovitš oli karsinnan 24. tuloksellaan 78,04. Hän sai vuonna 2004 kahden vuoden kilpailukiellon jäätyään kiinni stanozololin käytöstä. Sasimovitšin ennätys on 87,40 metriä, jonka hän heitti Kuortaneella vuonna 1995. Kyseinen tulos on myös Valko-Venäjän ennätys. == Lähteet == Luokka:Valkovenäläiset keihäänheittäjät Luokka:Neuvostoliittolaiset keihäänheittäjät Luokka:Dopingrikkomuksesta tuomitut neuvostoliittolaiset Luokka:Dopingrikkomuksesta tuomitut valkovenäläiset Luokka:Dopingrikkomuksesta tuomitut yleisurheilijat Luokka:Vuonna 1968 syntyneet Luokka:Elävät henkilöt
Nieuwe Sluisin majakka

Nieuwe Sluisin majakka on majakka Nieuwesluisin kylässä, pari kilometriä länteen Breskensin asutuskeskuksesta Zeelandissa. Majakan suunnitteli Quirinus Harder, ja se rakennettiin vuosina 1866–1867. Kahdeksankulmainen mustavalkoinen majakkatorni on 28,4 metriä korkea, ja siinä on viisi kerrosta. Nieuwe Sluisin majakka on Alankomaiden vanhin vielä pystyssä oleva valurautainen majakkatorni. Se oli alun perin väritykseltään keltainen, jonka jälkeen se maalattiin punavalkoraidalliseksi ennen lopullista ulkoasuaan. Majakan katto on kuparia. Majakan valo on näkyvissä seitsemän sekuntia, jonka jälkeen seuraa kolmen sekunnin pimeys. ==Lähteet== Luokka:Majakat Luokka:Alankomaiden rakennukset ja rakennelmat Luokka:Zeeland
Painonnosto kesäolympialaisissa 1920

Vuoden 1920 kesäolympialaisten painonnostotapahtumat järjestettiin 29. elokuuta 1920 Antwerpenissä, Belgiassa. Kilpailupaikkana oli Beerschot Stadium, ja painonnostokilpailut järjestettiin yleisurheilutapahtumien jälkeen. Tämä oli tavanomaista varhaisissa olympialaisissa, joissa painonnostokilpailut olivat osa yleisurheilukilpailuja. Vuoden 1920 olympialaiset olivat kolmas kerta kun painonnosto oli mukana olympialaisten ohjelmassa, vuosien 1908 ja 1912 olympialaisissa painonnostokilpailuja ei järjestetty. Mukana oli 53 osanottajaa 14 eri maasta. Tapahtumia oli viisi, joista kaikki olivat ainoastaan miehille. Suurin osa maailman parhaista painonnostajista ei ollut mukana vuoden 1920 olympialaisissa. Suuri osa heistä oli saksalaisia tai itävaltalaisia, mutta maita ei kutsuttu olympialaisiin ensimmäisen maailmansodan aloittamisen vuoksi. == Mitalistit == ==Osallistuneet maat == Kilpailuihin osallistui 53 urheilijaa 14 maasta. * * * * * * * * * * * * * * == Mitalitaulukko == == Lähteet == *
Joanna Stone

Joanna Stone (s. 4. lokakuuta 1972 Lontoo, Yhdistynyt kuningaskunta) on australialainen entinen keihäänheittäjä. Hän edusti seuratasolla Mayne Harriersia. Stone sijoittui neljänneksi Kansainyhteisön kisoissa 1994, joissa hän sai tuloksen 57,60 metriä. Stone oli viides Göteborgin MM-kisoissa 1995 tuloksellaan 63,44. Hän karsiutui finaalista Atlantan olympialaisissa 1996, mutta voitti hopeaa vuoden 1997 MM-kilpailuissa. Stone osallistui vielä Sydneyn olympialaisiin 2000, joissa hän jäi karsinnan seitsemänneksitoista. Stonen ennätys nykyisellä keihäsmallilla on 64,62 metriä vuodelta 2000. Hän heitti vanhemmalla mallilla tuloksen 69,85 vuonna 1998. == Lähteet == Luokka:Australialaiset keihäänheittäjät Luokka:Vuonna 1972 syntyneet Luokka:Elävät henkilöt
Varjotäpläkoi

Varjotäpläkoi (Ethmia terminella) on pystykotelokoihin kuuluva pikkuperhoslaji. Se on Suomessa uhanalainen ja luonnonsuojelulain nojalla rauhoitettu. == Koko ja ulkonäkö == Varjotäpläkoi on pieni ja kapeasiipinen, yleisväriltään vaalea perhonen. Etusiipien pohjaväri on valkoinen, mutta siiven etureuna on leveälti vaaleanharmaa, takareunasta kapeammin. Siiven keskiosassa on muutamia mustia täpliä ja ulkosyrjää reunustaa rivi pienempiä mustia pisteitä. Takasiivet ovat harmaat. Siipiväli on 17-20 mm.Svenska fjärilar Perhosviki == Levinneisyys ja lentoaika == Suomessa lajin ainoat tunnetut elinpaikat ovat hyvin pienellä alueella Dragsfjärdissä, lounaissaaristossa, mutta esiintymisalueellaan laji on kuitenkin runsas. Lentoaika kesäkuun puolivälistä heinäkuun puoleen väliin.Pertti Pakkanen == Elinympäristö ja elintavat == Perhonen viihtyy joutomailla ja kedoilla. Perhoset lentävät pimeän tultua ja tulevat valolle, päivisin ne lepäävät. Toukka elää ravintokasvinsa kukinnoissa ohuen seitin suojissa ja koteloituu ravintokasvin varrelle tai maahan. Vuoden 2010 uhanalaisarvioinnissa varjotäpläkoin uhanalaisuusluokaksi Suomessa arvioitiin äärimmäisen uhanalainen (CR).Jari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 453 Suomessa laji on rauhoitettu luonnonsuojelulailla vuodesta 1989 alkaen ja perhosyksilön ohjeellinen korvaushinta on 1261 euroa.Finlex: Ympäristöministeriön asetus rauhoitettujen eläinten ja kasvien ohjeellisista arvoista == Ravintokasvi == Toukka elää neidonkielellä (Echium vulgare). == Lähteet == == Aiheesta muualla == * lepiforum.eu * UK Lepidoptera Luokka:Jäytäjäkoimaiset
Painonnosto kesäolympialaisissa 1924

Vuoden 1924 kesäolympialaisten painonnosto järjestettiin 21. - 23\. heinäkuuta 1924 Pariisissa, Ranskassa. Tämä oli neljäs kerta kun laji oli mukana olympialaisten ohjelmassa. Mukana oli 107 osanottajaa 16 eri maasta. Tapahtumia oli viisi, joista kaikki olivat ainoastaan miehille. ==Mitalistit== Tapahtuma Kultaa Hopeaa Pronssia Höyhensarja −60 kg Pierino Gabetti Andreas Stadler Arthur Reinmann Kevytsarja 60-67,5 kg Edmond Decottignies Anton Zwerina Bohumil Durdis Keskisarja 67,5-75 kg Carlo Galimberti Alfred Neuland Jaan Kikkas Kevyt raskassarja 75-82,5 kg Charles Rigoulot Fritz Hünenberger Leopold Friedrich Raskassarja +82,5 kg Giuseppe Tonani Franz Aigner Harald Tammer ==Mitalitaulukko== 1\. 3 0 0 3 2\. 2 0 0 2 3\. 0 3 1 4 4\. 0 1 2 3 5\. 0 1 1 2 6\. 0 0 1 1 ==Lähteet== *Weightlifting at the 1924 Paris Summer Games | Olympics at Sports-Reference.com Luokka:Kesäolympialaiset 1924 1924
Crocodile Dundee II – krokotiilimies

Crocodile Dundee II – krokotiilimies (VHS-julkaisuna Krokotiilimies 2, ”Crocodile” Dundee II) on John Cornellin ohjaama vuonna 1988 ensi-iltansa saanut komediaelokuva, joka on jatko osa elokuvalle Krokotiilimies. Elokuvassa Krokotiilimies Mick Dundee joutuu pelastamaan vaimonsa kolumbialaisen huumepomon kynsistä New Yorkissa, minkä jälkeen hän joutuu kamppailemaan heitä vastaan Australiassakin. ==Vastaanotto== Elokuva menestyi maailmanlaajuisesti kritiikistä huolimatta ja voitti BMI Film Music Award -palkinnon ja Golden Screen, Germany-palkinnon. Helsingin Sanomien Mikael Fränti luonnehti elokuvaa sen tv-esityksen alla pinnalliseksi ja laiskaksi ekologiseksi seikkailuelokuvaksi, jonka ohjaus on köyhää ja velttoa. ”Kukaan tuskin jaksaa ärsyyntyä lapsiaikuisesta Paul Hoganista, jolla on yksi ilme mutta varmasti laaja sydän. Video-oppaassa vuodelta 1994 Esko Rautakorpi kirjoitti rentouden ottaneen tässä jatko-osassa ylivallan jännitteen kustannuksella ja antoi laahaavaksi pitämälleen elokuvalle kaksi tähteä viidestä. == Lähteet == Luokka:Komediaelokuvat Luokka:Vuoden 1988 australialaiset elokuvat Luokka:New Yorkissa tapahtuvat elokuvat
X Factor

X factor voi tarkoittaa ainakin seuraavia: * X-Factor, Marvel Comicsin vuonna 1986 julkaisema sarjakuvasarja, Ryhmä-X:n spin-off * ”Ex-Factor”, yhdysvaltalaisen hip hop -artisti Lauryn Hillin kappale vuodelta 1998 * The X Factor, englantilaisen Iron Maiden -yhtyeen albumi vuodelta 1995 * ”The X-factor”, yhdysvaltalaisen jalkapalloilija Dante Hallin lempinimi * The X Factor, Andre Nortonin tieteisromaani vuodelta 1965 * The X Factor, Britanniassa kehitetty kykyjenetsintäohjelman formaatti, johon perustuen on tuotettu lukuisia televisio-ohjelmia, kuten: **The X Factor (Iso-Britannia) **The X Factor, XSeer Al Najah, arabialainen versio **X Factor (Alankomaat) **X-Factor (Armenia) **The X Factor (Australia) **X Factor (Belgia) **X Factor (Bulgaria) **Factor X (Espanja) **The X Factor Indonesia **X Factor (Intia) **X Factor (Islanti) **X Factor (Italia) **X Factor (Kazakstan) **El Factor X (Kolumbia) **The X Factor (Kreikka) **X Factor (Norja) **X Factor (Puola) **X Factor (Ranska) **X-Factor (Saksa) **X Factor (Suomi) **X Factor (Tanska) **X Factor (Tšekki) **The X Factor (Ukraina) **X-faktor (Unkari) **X Factor USA **The X Factor (Uusi-Seelanti) **Faktor A (Venäjä) ga:The X Factor hu:The X Factor (egyértelműsítő lap)
Painonnosto kesäolympialaisissa 1988

Vuoden 1988 kesäolympialaisten painonnosto järjestettiin 18. - 29\. syyskuuta 1988 Olympic Weightlifting Gymnasiumissa, Soulissa, Etelä-Koreassa. Tämä oli 18. kerta kun laji oli mukana olympialaisten ohjelmassa. Mukana oli 226 osanottajaa 62 eri maasta. Tapahtumia oli kymmenen, joista kaikki olivat ainoastaan miehille. ==Mitalistit== Tapahtuma Kultaa Hopeaa Pronssia Kärpässarja −52 kg Sevdalin Marinov Chun Byung-Kwan He Zhuoqiang Kääpiösarja 52-56 kg Oksen Mirzojan He Yingqiang Liu Shoubin Höyhensarja 56-60 kg Naim Süleymanoğlu Stefan Topurov Ye Huanming Kevytsarja 60-67,5 kg Joachim Kunz Israil Militosyan Li Jinhe Keskisarja 67,5-75 kg Borislav Gidikov Ingo Steinhöfel Aleksandar Varbanov Kevyt raskassarja 75-82,5 kg Israil Arsamakov István Messzi Lee Hyung-Kun Keskiraskassarja 82,5-90 kg Anatoli Hrapati Nail Muhamediarov Sławomir Zawada Ensimmäinen raskassarja 90-100 kg Pavel Kuznetsov Nicu Vlad Peter Immesberger Raskassarja 100-110 kg Juri Zaharevitš József Jacsó Ronny Weller Super raskassarja +110 kg Aleksandr Kurlovitš Manfred Nerlinger Martin Zawieja Bulgarialaiset Mitko Grabnev (kääpiösarja) ja Angel Guenčev (kevytsarja) voittivat alun perin omissa luokissaan, mutta heidät kummatkin hylättiin doping-testien jälkeen kummankin saatua positiivisen tuloksen furosemidin käytöstä. Unkarilainen Andor Szanyi voitti alun perin hopeamitalin ensimmäisessä raskassarjassa, mutta hänet diskattiin doping-testien jälkeen saatuaan positiivisen tuloksen stanozololin käytöstä. ==Mitalitaulukko== 1\. 6 2 0 8 2\. 2 1 1 4 3\. 1 1 1 3 4\. 1 0 0 1 5\. 0 2 0 2 6\. 0 1 4 5 7\. 0 1 2 3 8\. 0 1 1 2 9\. 0 1 0 1 10\. 0 0 1 1 ==Lähteet== *Weightlifting at the 1988 Seoul Summer Games | Olympics at Sports-Reference.com ===Viitteet=== Luokka:Kesäolympialaiset 1988 1988
Monday

Monday () voi tarkoittaa: * Monday Magazine, viikoittain ilmestyvä lehti Victoriassa, Brittiläisessä Kolumbiassa, Kanadassa * Monday (yhtye), suomalainen yhtye * "Monday", The Jamin kappale albumilta Sound Affects * "Monday", Orbitalin kappale albumilta Orbital * "Monday", Wilcon kappale albumilta Being There *Monday, vuoden 2020 draamaelokuva == Sukunimi == *Carl Monday, yhdysvaltalainen uutistoimittaja *Kenny Monday (s. 1961), yhdysvaltalainen painija *Rick Monday (s. 1945), yhdysvaltalainen baseball- pelaaja
Painonnosto kesäolympialaisissa 1928

Vuoden 1928 kesäolympialaisten painonnosto järjestettiin 28. - 29\. heinäkuuta 1928 Amsterdamin olympiastadionilla Amsterdamissa, Alankomaissa. Tämä oli viides kerta kun laji oli mukana olympialaisten ohjelmassa. Mukana oli 95 osanottajaa 19 eri maasta. Tapahtumia oli viisi, joista kaikki olivat ainoastaan miehille. ==Mitalistit== Tapahtuma Kultaa Hopeaa Pronssia Höyhensarja −60 kg Franz Andrysek Pierino Gabetti Hans Wölpert Kevytsarja 60-67,5 kg Hans Haas Ei hopeamitalistia Fernand Arnout Kevytsarja 60-67,5 kg Kurt Helbig Ei hopeamitalistia Fernand Arnout Keskisarja 67,5-75 kg Roger François Carlo Galimberti Guus Scheffer Kevyt raskassarja 75-82,5 kg El Sayed Nosseir Louis Hostin Jan Verheijen Raskassarja +82,5 kg Josef Straßberger Arnold Luhaäär Jaroslav Skobla ==Mitalitaulukko== 1\. 2 0 1 3 2\. 2 0 0 2 3\. 1 1 1 3 4\. 1 0 0 1 5\. 0 2 0 2 6\. 0 1 0 1 7\. 0 0 2 2 8\. 0 0 1 1 ==Lähteet== *Weightlifting at the 1928 Amsterdam Summer Games | Olympics at Sports-Reference.com *The ninth olympiad Amsterdam 1928 offical report, sivut 808-819 Luokka:Kesäolympialaiset 1928 1928
Hump de Bump

Hump de Bump on Red Hot Chili Peppersin kappale, joka löytyy yhtyeen albumilta Stadium Arcadium. Kappale on albumin viimeinen single. Kappale on myös yhtyeen viimeinen kitaristi John Fruscianten kanssa. ==Kappale== Kappaleen työniminä olivat "40 Detectives" ja "Ghost Dance 2000", joka viittasi yhtyeen vuoden 1985 kappaleeseen American Ghost Dance. Kappaleen keskivaiheilla on erilaisilla lyömäsoittimilla tehty välisoitto, joka muistuttaa vastaavaa yhtyeen kappaleessa Breaking the Girl. Kun yhtye esitti kappaleen Stadium Arcadium-kiertueen aikana, The Mars Volta-yhtyeen Marcel Rodriquez-Lopez tuli usein soittamaan bongorumpuja välisoiton aikana. Yhtyeen basisti Flea soittaa kappaleen aikana trumpettia. ==Musiikkivideo== Kappaleen musiikkivideon ohjasi koomikko Chris Rock. Videolla yhtye esiintyy mustien kortteli-juhlissa. Chris Rock esiintyy itsekin videolla, yrittämässä päästä omiin juhliinsa. Rock halusi että yhtyeen jäsenet olisivat ainoat valko-ihoiset videolla. ==Listasijoitukset== Lista Paras sijoitus Listaviikot Alternative Songs 8 12 Britannian singlelista 41 3 ARIA Charts 17 9 Alankomaiden singlelista 43 10 ==Lähteet== Luokka:Red Hot Chili Peppersin kappaleet Luokka:Vuoden 2006 kappaleet
Painonnosto kesäolympialaisissa 1932

Vuoden 1932 kesäolympialaisten painonnosto järjestettiin 30. - 31\. heinäkuuta 1932 Grand Olympic Auditoriumissa, Los Angelesissa, Yhdysvalloissa. Tämä oli kuudes kerta kun laji oli mukana olympialaisten ohjelmassa. Mukana oli 29 osanottajaa kahdeksasta eri maasta. Tapahtumia oli viisi, joista kaikki olivat ainoastaan miehille. ==Mitalistit== Tapahtuma Kultaa Hopeaa Pronssia Höyhensarja −60 kg Raymond Suvigny Hans Wölpert Anthony Terlazzo Kevytsarja 60-67,5 kg René Duverger Hans Haas Gastone Pierini Keskisarja 67,5-75 kg Rudolf Ismayr Carlo Galimberti Karl Hipfinger Kevyt raskassarja 75-82,5 kg Louis Hostin Svend Olsen Hnery Duey Raskassarja +82,5 kg Jaroslav Skobla Václav Pšenička Josef Straßberger ==Mitalitaulukko== 1\. 3 0 0 3 2\. 1 1 1 3 3\. 1 1 0 2 4\. 0 1 1 2 4\. 0 1 1 2 6\. 0 1 0 1 7\. 0 0 2 2 ==Lähteet== *Xth olympiad ** Los Angeles 1932 ** offical report, sivut 492-501 Luokka:Kesäolympialaiset 1932 1932
John Kemp

John Kemp (n. 1380–1454) oli englantilainen kirkonmies, joka toimi lordikanslerina, kardinaalina, Yorkin ja Canterburyn arkkipiispana Kemp nimitettiin Rochesterin piispaksi 1419, Chichesteriin 1421 ja Lontooseen kahdeksan kuukautta myöhemmin. Vuonna 1439 hänestä tuli kardinaali ja 1452 Canterburyn arkkipiispa. Hänet on haudattu Canterburyn tuomiokirkkoon. ==Lähteet== Luokka:Canterburyn arkkipiispat Luokka:Lontoon piispat Luokka:Rochesterin piispat Luokka:Chichesterin piispat Luokka:Yorkin arkkipiispat Luokka:Englantilaiset kardinaalit Luokka:Vuonna 1380 syntyneet Luokka:Vuonna 1454 kuolleet
Jussi Makkonen (täsmennyssivu)

Jussi Makkonen voi tarkoittaa seuraavia henkilöitä: *Jussi Makkonen, vuonna 1985 syntynyt suomalainen jääkiekkoilija, pelipaikaltaan hyökkääjä *Jussi Makkonen, vuonna 1989 syntynyt suomalainen jääkiekkoilija, pelipaikaltaan puolustaja *Jussi Makkonen, suomalainen sellisti *Jussi-Mikko Makkonen, suomalainen jääkiekkoilija
Jussi Makkonen (jääkiekkopuolustaja)

Jussi Makkonen (s. 6. kesäkuuta 1989 Kajaani) on suomalainen jääkiekkopuolustaja, joka pelaa II-divisioonajoukkue Kiekko-Laserissa. Hän toimii joukkueen varakapteenina. Makkosen vahvuuksiin kuuluu kovuus, sekä kiekollinen että kiekoton peli ja monipuolisuus. Hän tarvitsee kuitenkin useimmiten peliä rytmittävän ja rauhoittavan pakkiparin rinnalleen. Makkonen myös provosoituu herkästi.Jussi Makkonen – Jatkoaika.com - Kaikki jääkiekosta ==Ura== ===Seuraura=== Makkonen on Kajaanin Hokin kasvatti. Hän oli suhteellisen lupaava pelaaja ja teki 17-vuotiaana kolmivuotisen sopimuksen Hokin Mestis-joukkueen kanssa kaudeksi 2006–2007. Makkonen pelasi Mestiksessä kolme runkosarjaottelua, kunnes hän siirtyi lokakuussa 2006 Hokin A-nuorten päävalmentajan mukaan noin joulutaukoon asti kestävälle koeajalle Rauman Lukon A-nuoriin, jossa Makkonen pelasi loppukauden sekä koko seuraavan kauden 2007–2008 ajan. Kaudella 2008–2009 Makkonen pelasi Lukossa ensimmäisen ja kauden ainoaksi jääneen SM-liigaottelunsa 25. marraskuuta 2008 vieraissa Tampereen Ilvestä vastaan. Hän pelasi tammikuussa 2009 myös kahden Mestis- ottelun verran lainalla Hokissa tehden yhden syöttöpisteen. Pääosin kaudestaan Makkonen pelasi kuitenkin Lukon A-nuorissa, joissa hän voitti SM-pronssia keväällä 2009. Kaudella 2009–2010 Makkonen toimi Lukon A-nuorten kapteenina ja hän oli tehoilla 10+18=28 koko A-nuorten SM-liigan puolustajien pistepörssin neljäs. Makkonen pelasi myös kaksi playoff-ottelua SM-liigassa keväällä 2010. Makkonen palasi yksivuotisella sopimuksella kasvattajaseuraansa Hokkiin kaudeksi 2010–2011. Ensimmäinen kokonainen kausi miesten peleissä toi hänelle 45 runkosarjaottelussa tehot 3+7=10. Huhtikuussa 2011 Makkonen teki yksivuotisen jatkosopimuksen Hokin kanssa. Maaliskuussa 2012 hän jatkoi sopimustaan taas vuodella. Makkonen kärsi kaudella 2012–2013 kuitenkin loukkaantumisista ja pelasi runkosarjassa vain 15 ottelua. Kaudeksi 2014–2015 Makkonen siirtyi II-divisioonajoukkue Kiekko-Laseriin. ===Maajoukkueura=== Makkonen on pelannut kuusi poikien maaottelua. ==Tilastot== 2005–2006 Hokki A-II-div. 10 1 3 4 42 – – – – – 2006–2007 Hokki A-I-div. 5 0 2 2 29 – – – – – Hokki Mestis 3 0 0 0 0 – – – – – Lukko A-SM 29 1 2 3 32 – – – – – 2007–2008 Lukko A-SM 42 2 13 15 66 – – – – – 2008–2009 Hokki Mestis 2 0 1 1 4 – – – – – Lukko A-SM 30 4 6 10 44 7 1 2 3 27 Lukko SM-liiga 1 0 0 0 0 – – – – – 2009–2010 Lukko A-SM 40 10 18 28 70 8 1 1 2 35 Lukko SM-liiga – – – – – 2 0 0 0 2 2010–2011 Hokki Mestis 45 3 7 10 63 – – – – – 2011–2012 Hokki Mestis 42 3 5 8 61 4 0 1 1 2 2012–2013 Hokki Mestis 15 1 4 5 10 4 0 1 1 4 2013–2014 Hokki Mestis 35 1 9 10 57 3 0 1 1 6 2014–2015 Kiekko-Laser II-divisioona 18 6 8 14 53 – – – – – 2 kautta yhteensä SM-liiga 1 0 0 0 0 2 0 0 0 2 6 kautta yhteensä Mestis 142 8 26 34 197 11 0 3 3 12 ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1989 syntyneet Luokka:Elävät henkilöt
Luis Muriel

Luis Fernando Muriel Fruto (s. 16. huhtikuuta 1991 Santo Tomás, Kolumbia) on kolumbialainen jalkapalloilija, pelipaikaltaan hyökkääjä. Muriel aloitti uransa Deportivo Calissa, jossa hän teki Liga Postobon I:ssä kymmenessä ottelussa yhdeksän maalia. Hän siirtyi seurasta italialaiseen Udineseen vuonna 2010. Muriel kävi Udinesesta myöhemmin lainalla Espanjan Granadassa sekä Italian Leccessä ja Sampdoriassa, joista viimeksi mainittu osti hänet itselleen kesällä 2015. Vuodet 2017–2019 Muriel edusti espanjalaisseura Sevillaa mutta pelasi kevätkauden 2019 lainalla Italiassa Fiorentinan joukkueessa. Kesällä 2019 hän siirtyi Atalantaan. Muriel on pelannut vuoden 2023 loppuun mennessä Serie A:ssa viidessä seurassa yhteensä 325 ottelua ja tehnyt 103 maalia. Primera Divisiónissa pelaamissaan 38 ottelussa hän on tehnyt kahdeksan maalia. Mestarien liigassa hän on pelannut Sevillassa kahdeksan ottelua ilman maaleja sekä Atalantassa 18 ottelua, joissa hän on tehnyt viisi maalia. Eurooppa-liigaa hän on pelaannut Sevillassa viisi ottelua ja tehnyt kaksi maalia sekä Atalantassa kymmenen ottelua, joissa hän on viimeistellyt seitsemän maalia. Muriel on pelannut Kolumbian alle 20-vuotiaiden maajoukkueessa muun muassa nuorten MM-kisoissa 2011, joissa hän teki ensimmäisessä ottelussaan Ranskaa vastaan kaksi maalia. Muriel pelasi Kolumbian A-maajoukkueessa ensimmäisen kerran kesäkuussa 2012 Ecuadoria vastaan. Hän kuului Kolumbian joukkueeseen Copa Américassa vuosina 2015 ja 2019 mutta sai erittäin vähän peliaikaa. Jälkimmäisessä turnauksessa hän sai polvivamman heti ensimmäisen ottelun alkupuolella. MM-kilpailuissa 2018 hän tuli vaihtopelaajana kentälle kahdessa ottelussa. Copa Américassa 2021 hän pelasi neljässä ottelussa Kolumbian saavuttaessa pronssia.Transfermarkt == Lähteet == * * === Viitteet === Luokka:Kolumbialaiset jalkapalloilijat Luokka:Vuonna 1991 syntyneet Luokka:Elävät henkilöt
Painonnosto kesäolympialaisissa 1992

Vuoden 1992 kesäolympialaisten painonnosto järjestettiin 26. heinäkuuta 1992 Pavelló de l'Espanya Industrialissa, Barcelonassa, Espanjassa. Tämä oli 19. kerta kun laji oli mukana olympialaisten ohjelmassa. Mukana oli 244 osanottajaa 69 eri maasta. Tapahtumia oli kymmenen, joista kaikki olivat ainoastaan miehille. ==Mitalistit== Tapahtuma Kultaa Hopeaa Pronssia Kärpässarja −52 kg Ivan Ivanov Lin Qisheng Traian Cihǎrean Kääpiösarja 52-56 kg Chun Byung-Kwan Liu Shoubin Luo Jianming Höyhensarja 56-60 kg Naim Süleymanoğlu Nikoláj Pešálov He Yingqiang Kevytsarja 60-67,5 kg Israil Militosyan Joto Jotov Andreas Behm Keskisarja 67,5-75 kg Fedor Kassapu Pablo Lara Kim Myong-Nam Kevyt raskassarja 75-82,5 kg Pirros Dimas Krzysztof Siemion Ei pronssimitalistia* Keskiraskassarja 82,5-90 kg Kakhi Kakhiashvili Sergei Syrtsov Sergiusz Wolczaniecki Ensimmäinen raskassarja 90-100 kg Viktor Tregubov Timúr Taimázov Waldemar Malak Raskassarja 100-110 kg Ronny Weller Artour Akoev Stefan Botev Super raskassarja +110 kg Aleksandr Kurlovitš Leonid Taranenko Manfred Nerlinger * Yhdistynyneen joukkueen Ibragim Samadov hylättiin, koska hän heitti mitalinsa palkintokorokkeelle ja poistui palkintoseremoniasta. Kansainvälinen olympiakomitea päätti, ettei palkitse neljänneksi sijoittunutta pohjoiskorealaista Chon Chol Hota, koska Samadovin rike ei ollut tapahtunut itse kilpailun aikana. ==Mitalitaulukko== 1\. 5 4 0 9 2\. 1 2 1 4 3\. 1 0 2 3 4\. 1 0 0 1 4\. 1 0 0 1 4\. 1 0 0 1 7\. 0 2 2 4 8\. 0 1 2 3 9\. 0 1 0 1 10\. 0 0 1 1 10\. 0 0 1 1 ==Lähteet== *Weightlifting at the 1992 Barcelona Summer Games | Olympics at Sports-Reference.com Luokka:Kesäolympialaiset 1992 1992
Vapauttajasotilaan muistomerkki

Vapauttajasotilaan muistomerkki () eli Sotilas on pronssinen sotilaspatsas Harkovan kaupungissa Ukrainassa. Patsas rakennettiin muistoksi Neuvostoliiton vapautettua kaupungin natsihallinnosta toisessa maailmansodassa. Patsas pystytettiin vuonna 1981. Veistoksen suunnittelijoina toimivat Eric Tšerkasov ja Anatoli Maksimenko ja veistoksen veisti Igor Jastrebov. Patsas edustaa tyyliltään sosialistista realismia. == Lähteet == Luokka:Harkovan rakennukset ja rakennelmat Luokka:Muistomerkit
Jaroslav Skobla

Jaroslav Skobla (16. huhtikuuta 1899 Pitkavicky - 22\. marraskuuta 1959 Teplice nad Bečvou, Tšekki) oli tšekkoslovakiaa edustanut painonnostaja ja olympiavoittaja. Skobla voitti MM-kilpailuissa 1923 kultaa alle 82,5-kiloisten sarjasta. Hän osallistui seuraavana vuonna ensimmäisiin olympialaisiinsa, joissa hän oli samassa sarjassa kahdeksas. Skobla sai raskaasta sarjasta pronssia sekä Amsterdamin olympialaisissa 1928 että EM-kisoissa 1929. Hän voitti Los Angelesissa 1932 sarjan olympiakultaa uudella olympiaennätyksellä 380 kiloa. Jaroslavin poika Jiří oli kuulantyönnön olympiamitalisti. == Lähteet == Luokka:Tšekkoslovakialaiset painonnostajat Luokka:Tšekkoslovakialaiset olympiavoittajat Luokka:Vuonna 1899 syntyneet Luokka:Vuonna 1959 kuolleet
Valkeakoski (täsmennyssivu)

Valkeakoski tai Walkiakoski voi tarkoittaa seuraavia: * Valkeakoski, kaupunki Suomessa * Valkeakoski, Mallasveden ja Vanajaveden välinen koski Valkeakoskella * Walkiakoski, Valkeakoskella vuosina 1873-1934 toiminut metsäteollisuusyritys * Valkeakoski, kylä Sääksmäellä, sittemmin Valkeakoskella * Valkeakoski, koski Tornionjoessa
Osvaldo Martínez

Osvaldo David Martínez Arce, pelaajanimeltään Osvaldito (s. 8. huhtikuuta 1986 Luque) on paraguaylainen jalkapalloilija, pelipaikaltaan hyökkäävä keskikenttäpelaaja. Hän on vuodesta 2008 pelannut Meksikossa useissa eri seuroissa. == Pelaajaura == Martínez aloitti uransa Libertadin joukkueessa Paraguayn korkeimmalla sarjatasolla Division de Honorissa vuonna 2003. Siellä hän pelasi viiden kauden ajan, kunnes muutti Meksikoon ja liittyi Meksikon pääsarjaan Monterreyn joukkueeseen. Kaudelle 2011–2012 Martínez siirtyi samalla sarjatasolla pelaavaan CF Atlanteen. Maajoukkuetasolla Paraguayn joukkueessa Martínez on pelannut 32 maaottelua vuosina 2008–2015 ja tehnyt yhden maalin. Ensimmäisen ottelunsa hän pelasi Perua vastaan vuoden 2010 MM- karsinnoissa. === Maajoukkuemaalit === # Päivämäärä Paikka Vastustaja Maali Lopputulos Ottelu 1 12. lokakuuta 2010 Wellington, Uusi-Seelanti 0–2 0–2 Ystävyysottelu == Yksityiselämä == Osvaldo on naimisissa Giselle Martínezin kanssa. He asuvat Monterreyssä, ja heillä on yksi yhteinen lapsi. == Lähteet == == Aiheesta muualla == * Luokka:Paraguaylaiset jalkapalloilijat Luokka:Vuonna 1986 syntyneet Luokka:Elävät henkilöt
Louis (laulaja)

Ljubiša Stojanović "Louis" (Љубиша Стојановић "Луис"; 25. kesäkuuta 1952 - 31\. heinäkuuta 2011) oli Leskovacissa syntynyt serbialainen laulaja. Louis tunnettiin ainutlaatuisesta musiikkityylistään ja hän oli mukana musiikkimaailmassa 1970-luvulta kuolemaansa saakka. Hänen taiteilijanimensä Louis sai alkunsa kun hän oli yhdeksän vuotta ja oli onnistuneesti esittänyt Louis Armstrongin kappaleita. Hän valmistui musiikkilukiosta Nišissä. Hän oli ensimmäisten joukossa, jotka yhdistivät jazzia ja Serbian kansanmusiikkia. 1980-luvulla hän nauhoitti ensimmäisen levytyksensä nimeltään Ne kuni me, ne ruži me, majko (Älä toru minua, älä nuhtele minua, äiti), joka ylsi huippumyyntiin. Louis kuoli auto-onnettomuudessa 31. heinäkuuta 2011. == Diskografia == * Ne kuni me, ne ruži me, majko * Dudi, s puno ljubavi * Srcem i dušom * My way I * My way II * Kamerav * Hajde da se pomirimo * Dunjo moja * Louis (uživo) * Louis (leptir) * The Best of Louis * Pogled iznutra * Čarobnjak * The Last King Of Balkans (2011 Snail Records) == Lähteet == Luokka:Vuonna 1952 syntyneet Luokka:Vuonna 2011 kuolleet Luokka:Serbialaiset laulajat
Painonnosto kesäolympialaisissa 1996

Vuoden 1996 kesäolympialaisten painonnosto järjestettiin 20. - 24\. heinäkuuta ja 26. - 30\. heinäkuuta 1996 Georgia World Congress Centerissä, Atlantassa, Yhdysvalloissa. Tämä oli 20. kerta kun laji oli mukana olympialaisten ohjelmassa. Mukana oli 253 osanottajaa 79 eri maasta. Tapahtumia oli kymmenen, joista kaikki olivat ainoastaan miehille. ==Mitalistit== Tapahtuma Kultaa Hopeaa Pronssia Kärpässarja −54 kg Halil Mutlu Zhang Xiangsen Sevdalin Minšev Kääpiösarja 54-59 kg Tang Lingsheng Leonidas Sabanis Nikoláj Pešálov Höyhensarja 59-64 kg Naim Süleymanoğlu Valerios Leonidis Xiao Jiangang Kevytsarja 64-70 kg Zhan Xugang Kim Myong-Nam Attila Feri Keskisarja 70-76 kg Pablo Lara Joto Jotov Jon Chol-Ho Kevyt raskassarja 76-83 kg Pirros Dimas Marc Huster Andrzej Cofalik Keskiraskassarja 83-91 kg Aleksei Petrov Leonidas Kokas Oliver Caruso Ensimmäinen raskassarja 91-99 kg Kakhi Kakhiasvili Anatoli Hrapati Denis Hotfrid Raskassarja 99-108á Timúr Taimázov Sergei Sirtsov Nicu Vlad Super raskassarja +108 kg Andrei Tšemerkin Ronny Weller Stefan Botev ==Mitalitaulukko== 1\. 2 3 0 5 2\. 2 1 1 4 3\. 2 1 0 3 4\. 2 0 0 2 5\. 1 0 1 2 6\. 1 0 0 1 7\. 0 2 1 3 8\. 0 1 2 3 9\. 0 1 1 2 10\. 0 1 0 1 11\. 0 0 1 1 11\. 0 0 1 1 11\. 0 0 1 1 11\. 0 0 1 1 ==Lähteet== *Olympic Report Atlanta 1996 Volume 2: The Centennial Olympic Games, sivut 451–456 *Olympic Report Atlanta 1996 Volume 3: The Compentition Results, sivut 432–436 Luokka:Kesäolympialaiset 1996 1996
Tuesday

Tuesday () voi tarkoittaa: * Tuesday (kirja), vuoden 1991 kirja David Wiesnerilta == Musiikki == * Tuesday (yhtye), yhdysvaltalainen pop-punk/emo- yhtye * Tuesday (albumi), Reamonnin albumi * "Tuesday" (You Am I:n kappale) * "Tuesday" (Trey Anastasion kappale) * "Tuesday", Availin kappale albumilta 4am Friday * "Tuesday", Yazoon kappale albumilta Upstairs at Eric's == Sukunimenä == * Gayle Tuesday, Brenda Gilhoolyn (s. 1964) salanimi, englantilainen koomikko * Ruby Tuesday, englantilainen näyttelijä
Wednesday

Wednesday () voi tarkoittaa: * Wednesday (yhtye), 1970-luvun kanadalainen yhtye * Wednesday (elokuva), vuoden 2007 brittiläinen elokuva * Wednesday (televisiosarja), yhdysvaltalainen televisiosarja * Wednesday, Tori Amosin kappale albumilta "Scarlet's Walk" * Wednesday Addams, Charles Addamsin luoma kuvitteellinen hahmo * Sheffield Wednesday FC, englantilainen jalkapalloseura
True Believer

True Believer on ruotsalaisartisti E-Typen eurodancekappale, joka julkaistiin 16. toukokuuta 2007. Kertosäkeet laulaa Sanne Karlsson. Kappale löytyy myöhemmin samana vuonna julkaistulta Eurotopia-albumilta, ja on sen ensimmäinen single. Se edustaa nopeatempoista, nykyaikaista eurodancea. Kappaleen BPM on 141. Levy-yhtiöt: Lulubelle Records ja Universal Music. ”True Believer” nousi Ruotsin yhden suosituimmista radioasemista, Rix FM:n kuuntelijalistan Rix Top6 ykköseksi pysytellen listalla koko kesän. Vastaavasti myös Suomessa kappale kävi NRJ Top 10 -listan kärjessä. Swedish Dance Chartilla kappale oli korkeimmillaan sijalla 5, Finnish Dance Chartilla sijalla 7. Kappale pysyi pitkään molempien listojen kymmenen kärjessä. Ruotsin singlelistalla kappale kävi korkeimmillaan nrolla 1, Suomen singlelistalla sijalla 3. Elokuussa -07 single myi kultaa Ruotsissa. Singlen toinen raita on kappaleen pidempi "Extended Version", jonka kesto on 7:32. Luokka:Ruotsalaiset elektronisen musiikin kappaleet Luokka:Vuoden 2007 kappaleet
Thursday

Thursday () voi tarkoittaa: * Tuomion torstai (), vuoden 1998 elokuvan ohjannut Skip Woods * Thursday, yhdysvaltalainen post-hardcore-yhtye * "Thursday", The Featuresin kappale Muuta: * Abergavenny Thursdays F.C., walesilainen jalkapallojoukkue * Thursday Island, Australia
Saturday

Saturday () voi tarkoittaa: == Kirjallisuus == * Saturday (romaani), Ian McEwanilta * The Saturdays (romaani), Elizabeth Enrightilta == Musiikki == * The Saturdays, brittiläinen tyttöyhtye * Saturday (yhtye), korealainen tyttöyhtye === Albumit === * Saturday (Ocean Colour Scenen albumi) * Saturday (The Reiversin albumi) === Kappaleet === * "Saturday" (Basshunterin kappale) * "Saturday" (Fall Out Boyn kappale) * "Saturday" (Kids in Glass Housesin kappale) * Saturday, Rebecca Blackin ja Dave Daysin kappale * "Saturday (Oooh Oooh!)", Ludacrisilta * "Saturday", Babyfacen kappale albumilta For the Cool in You * "Saturday", Built to Spillin kappale albumilta You in Reverse * "Saturday", Carpentersin kappale albumilta Carpenters * "Saturday", Hedleyn kappale albumilta Hedley * "Saturday", Liberty X:n kappale albumilta Thinking It Over * "Saturday", Marc Broussardin kappale albumilta Carencro * "Saturday", Norma Jeanin kappale * "Saturday", Per Gesslen kappale albumilta The World According to Gessle * "Saturday", The Rocket Summerin kappale albumilta Calendar Days * "Saturday", Smile Empty Soulin kappale albumilta Anxiety * "Saturdays", Chevellen kappale albumilta Vena Sera * A Roller Skating Jam Named "Saturdays" De La Soulilta == Ihmiset == * Jeff Saturday (s. 1975), yhdysvaltalainen jalkapalloilija
Tiempos que cambian

Tiempos que cambian on chileläisen Victor Jaran viimeiseksi jäänyt albumi, jonka nauhoitukset jäivät kesken kun hänet murhattiin Chilen vallankaappausta seuranneiden sosialistien puhdistusten aikana. Albumi julkaistiin Jaran kuoleman jälkeen postuumisti Euroopassa ja sitä täydennettiin Jaran aiemmin julkaistuilla kappaleilla. == Kappaleet== == Lähteet == Luokka:Chileläiset albumit Luokka:Vuoden 1974 albumit
MTV3 HD

MTV3 HD on MTV3:n HD-kanava. MTV3 HD esittää MTV3:n ohjelmistoa teräväpiirtoisena. Kanava aloitti 29. elokuuta 2011. Kanavan aloittaessa tekstitykset eivät aluksi toimineet. == Ohjelmisto == MTV3 HD lähettää samaa ohjelmistoa kuin MTV3, mutta ohjelmat ovat HD-laatuisia. Ensimmäinen HD- laadulla lähetetty sarja oli suomalainen draamasarja Salatut elämät. MTV3 HD muuttui ilmaiskanavaksi DNA:n kaapeliverkossa 4. joulukuuta 2017. Antenniverkossa lähetykset loppuivat vuoden 2019 lopussa, mutta jatkuivat kuitenkin syyskuussa 2020. == Entiset logot == Tiedosto:Mtv3 HD vanha.svg|29. elokuuta 2011 – 2. marraskuuta 2013 == Lähteet == == Aiheesta muualla == * MTV3 HD:n verkkosivut * Luokka:MTV:n televisiokanavat Luokka:Vuonna 2011 perustetut televisiokanavat
Tomi Norha

Tomi Norha on suomalainen muusikko ja kirjailija. Hän toimi vuosina 1989–1994 ja 2007 Boycott-yhtyeen basistina. Hän on työskennellyt musiikinopettajana. Koulutukseltaan hän on filosofian lisensiaatti. Norha soitti kitaraa 1980-luvulla Uman Namu -yhtyeessä, jonka solistina oli Janus Hanski. Uman Namu julkaisi kaksi vinyylilevyä ja oli mukana Risteysrock 2 -kokoelmalla. Uman Namun hajottua Norha siirtyi soittamaan bassokitaraa Annica Wiklundin yhtyeeseen Annica. Boycottiin Norha siirtyi vuonna 1989 ja oli mukana yhtyeen kahdella studioalbumilla vuosina 1990–1992. Norha on ollut myös mukana Boycottin palatessa vuonna 2007 aktiiviseksi, yhtyeen esiintymisissä ja kahden uuden singlen julkaisussa. Nykyisin Norha opettaa musiikkia Luostarivuoren Lyseon lukiossa. Vuonna 2017 Norha voitti Type & Tellin novellikilpailun novellillaan Tsaikovskissa meillä on ongelma. Novelli julkaistiin antologiassa Kymmenen kulmaa. Tammikuussa 2024 Lector Kustannus Oy julkaisi Norhan esikoisromaanin Naarasperho. == Albumit, joilla Tomi Norha on soittajana == === Uman Namu === * EP- Muoti vai kauneus (1985) * LP- Ulvova Mylläri (Top music, 1986) === Boycott === * Lightning Strikes Back! (1990) * Red (1992) == Lähteet == == Aiheesta muualla == * Tomi Norhan kotisivut Luokka:Suomalaiset basistit Luokka:Syntymävuosi puuttuu Luokka:Elävät henkilöt
Nelonen HD

Nelonen HD on Nelonen Median omistama HD-kanava. Nelonen HD esittää Nelosen ohjelmistoa teräväpiirtoisena. Suurin osa ohjelmistosta on natiivia teräväpiirtoa. Kanava aloitti kaapelikanavana 16. kesäkuuta 2008. Marraskuussa 2017 kanava aloitti myös antenniverkossa. Maaliskuussa 2020 antennilähetykset päättyivät, mutta ne palasivat taas 13. helmikuuta 2023. == Ohjelmisto == Kanava on simulcast-kanava, eli se lähettää samaa ohjelmaa kuin Nelonen, joten ohjelmisto ei poikkea Nelosen normaalista ohjelmistosta. == Entiset logot == Tiedosto:Nelonen hd.jpg|16. kesäkuuta 2008 – 12. huhtikuuta 2010 Tiedosto:Nelonen HD logo.svg|12. huhtikuuta 2010 – 16. joulukuuta 2014 Tiedosto:Nelonen HD.png|16. joulukuuta 2014 – 1. lokakuuta 2018 == Lähteet == *Nelonen HD:n kotisivut Luokka:Nelonen Median televisiokanavat Luokka:Vuonna 2008 perustetut televisiokanavat
Painonnosto kesäolympialaisissa 2000

Vuoden 2000 kesäolympialaisten painonnosto järjestettiin 16. - 26\. syyskuuta 2000 Sydney Convention and Exhibition Centressä, Darling Harbourissa, Australiassa. Tämä oli 21. kerta kun laji oli mukana olympialaisten ohjelmassa. Mukana oli 257 osanottajaa. Osanottajista miehiä oli 176 ja naisia 74. Tapahtumia oli 15, joista kahdeksan oli naisille ja seitsemän miehille. Naiset kilpailivat olympialaisten painonnostossa ensimmäistä kertaa. ==Mitalistit== ===Miehet=== Tapahtuma Kultaa Hopeaa Pronssia Kääpiösarja −56 kg Halil Mutlu Wu Wenxiong* Zhang Xiangxiang Höyhensarja 56–62 kg Nikoláj Pešálov Leonidas Sabanis Gennadi Oleštšuk** Kevytsarja 62–69 kg Galabin Boevski Georgi Markov Sergei Lavrenov Keskisarja 69–77 kg Zhan Xugang Viktor Mitrou Arsen Melikjan Kevyt keskisarja 77–85 kg Pirros Dimas Marc Huster Giorgi Asanidze Keskiraskassarja 85–94 kg Akakios Kakiasvilis Szymon Kołecki Aleksei Petrov Raskassarja 94–105 kg Hossein Tavakkoli Alan Tsagaev Said Saif Asaad Super raskassarja +105 kg Hossein Rezazadeh Ronny Weller Andrei Tšemerkin*** * Bulgarialainen Ivan Ivanov voitti alun perin hopeaa, mutta hänet hylättiin, koska hän sai doping-testistä positiivisen tuloksen furosemidin käytöstä. ** Bulgarialainen Sevdalin Minšev voitti alun perin pronssia, mutta hänet hylättiin, koska hän sai doping-testistä positiivisen tuloksen furosemidin käytöstä. *** Armenialainen Ashot Danielyan voitti alun perin pronssia, mutta hänet hylättiin, koska hän sai doping-testistä positiivisen tuloksen Stanozololin käytöstä. ===Naiset=== Tapahtuma Kultaa Hopeaa Pronssia −48 kg Tara Nott* Raema Lisa Rumbewas Sri Indriyani 48–53 kg Yang Xia Li Fengying Winarni Binti Slamet 53–58 kg Soraya Jiménez Ri Song-Hui Khassaraporn Suta 58–63 kg Chen Xiaomin Valentina Popova Ioanna Chatziioannou 63–69 kg Lin Weining Erzsébet Márkus Karnam Malleswari 69–75 kg María Isabel Urrutia Ruth Ogbeifo Kuo Yi-Hang +75 kg Ding Meiyuan Agata Wróbel Cheryl Haworth * Bulgarialainen Izabela Dragneva voitti alun perin kultaa, mutta hänet hylättiin, koska hän sai doping-testistä positiivisen tuloksen furosemidin käytöstä. ==Mitalitaulukko== 1\. 5 1 1 7 2\. 2 2 1 5 3\. 2 0 0 2 4\. 1 2 0 3 5\. 1 0 1 2 6\. 1 0 0 1 6\. 1 0 0 1 6\. 1 0 0 1 6\. 1 0 0 1 10\. 0 2 0 2 10\. 0 2 0 2 12\. 0 1 2 3 12\. 0 1 2 3 14\. 0 1 1 2 15\. 0 1 0 1 15\. 0 1 0 1 15\. 0 1 0 1 18\. 0 0 2 2 19\. 0 0 1 1 19\. 0 0 1 1 19\. 0 0 1 1 19\. 0 0 1 1 19\. 0 0 1 1 ==Lähteet== *Offical Report of the XXVII Olympiad Volume 1: Preparing for the Games, sivut 141–142 *Offical Report of the XXVII Olympiad Volume 2: Celebrating the Games, sivut 291–296 ===Viitteet=== Luokka:Kesäolympialaiset 2000 2000
Dalriada

Dalriada on unkarilainen folk-metallia soittava yhtye, joka on toiminut vuodesta 2003 nimellä Echo of Dalriada. Vuonna 2007 yhtye lyhensi nimensä nykyiseen muotoonsa. Osa yhtyeen jäsenistä on soittanut yhdessä jo vuodesta 1998. ==Historia== Vuonna 2003 Dalriada levytti ensimmäisen demonsa ”A Walesi Bárdok”. Seuraavan vuoden marraskuussa yhtye julkaisi ensimmäisen albuminsa nimeltä Fergeteg. Toinen albumi Jégbontó ilmestyi helmikuussa 2006. Saman vuoden lopulla yhtye alkoi kirjoittaa ja levyttää kolmatta albumiaan Kikelet (2007), vaikka olikin kokenut jäsenvaihdoksia. Neljäs albumi, Szelek, ilmestyi huhtikuussa 2008. Dalriada oli vuonna 2009 ehdolla Unkarin musiikkipalkinnoissa. Yhtye menestyi kesän festivaaleilla ja sai entistä enemmän kutsuja esiintymään myös ulkomaille. Samalla he tuottivat albumia Arany-album, joka sisältää vaikutteita Unkarin kansanmusiikista ja János Aranyn runoista. Albumi ilmestyi samana päivänä kuin yhtye esiintyi Budapestin Paganfestissä 2009. ==Albumit== *Fergeteg (2004) *Jégbontó (2006) *Kikelet (2007) *Szelek (2008) *Arany-album (2009) *Ígéret (2011) ==Nykyiset jäsenet== *Laura Binder – laulu, viulu (2001–) *András Ficzek – laulu (1998–), kitara (2001–) *István Molnár – basso (2008–) *Barnabás Ungár – koskettimet (2009–) *Mátyás Németh-Szabó – kitara (2006–) *Tadeusz Rieckmann – rummut (2001–) ===Entiset jäsenet=== *Péter Hende – kitara (1998 – 2001†) *Marcell Fispán – kitara (1998 – 2005) *György Varga – basso (2002 – 2008) *Gergely Nagy – koskettimet (2003 – 2006) *András Kurz – koskettimet (2006 – 2009) ==Lähteet== *www.dalriada.hu Virallinen kotisivu Luokka:Unkarilaiset yhtyeet Luokka:Folk metal -yhtyeet
Koliiniasetyylitransferaasi

Koliiniasetyylitransferaasi eli koliiniasetylaasi (lyhenne ChAT) on hermopäätteiden soluliman entsyymi, joka katalysoi asetyylikoliinia koliinista ja asetyylikoentsyymi-A:sta. Se siirtyy soomasta koliinia sisäänottaviin hermopäätteisiin muutaman millimetrin päivävauhdilla. Entsyymiä on runsaasti nucleus caudatuksessa, verkkokalvossa ja selkäytimen ventraalijuurissa. Sitä on vähän myös joissakin ei-kolinergisissä dorsaalijuuren sensorisissa neuroneissa. Koliiniasetylaasin toiminnan heikkenemisellä on keskeinen rooli Alzheimerin taudin kehityksessä. Entsyymin EC-numero on EC 2.3.1.6 ja CAS- numero 9012-78-6. == Lähteet == == Aiheesta muualla == *Brenda: EC 2.3.1.6 - choline O-acetyltransferase *Kyoto Encyclopedia of Genes and Genomes (KEGG): EC 2.3.1.6, choline acetyltransferase Luokka:Transferaasit
Vartsalan lossi

Vartsalan lossi liikennöi Vartsalan ja Kustavin kirkonkylän välillä. Lossireitin pituus on 952 metriä. Lossi sijaitsee Raisiosta Vuosnaisiin johtavalla seututie 192:lla, jonka läntisestä päätepisteestä on lauttayhteys M/S Viggenillä Ahvenanmaan Brändöhön. Tämän vuoksi liikenne ruuhkautuu helposti varsinkin kesäisin. Nykyisin käytössä olevan lossin on valmistanut Uudenkaupungin työvene Oy vuonna 1994, ja se on Suomen toiseksi suurin vaijerilossi, Skåldön lossin jälkeen.http://www.mattigronroos.fi/~kf7797/Tiet/Mt192.htm Lossiin mahtuu 36 henkilöautoa, ja sen kantavuus on 130 tonnia. ==Lähteet== ==Aiheesta muualla== * Vartsalan lossin aikataulu ja tekniset tiedot Luokka:Suomen lautta-alukset‎ Luokka:Kustavin liikenne
Don Balón

Don Balón on espanjalainen viikoittain ilmestyvä jalkapalloiluun keskittyvä aikakauslehti. Espanjalainen urheilutoimittaja José María Casanovas perusti lehden 1975. Lehden nykyinen päätoimittaja on Juan Carlos Casas Vuodesta 1989 Don Balón on kuulunut European Sports Magazines -yhdistykseen, johon kuuluu Euroopan tärkeimmät jalkapalloon erikoistuneet lehdet. Yhdistykseen kuuluvat myös muun muassa Kicker (Saksa), La Gazzetta dello Sport (Italia) ja World Soccer (Iso-Britannia) Vuodesta 1976 lähtien Don Balón on jakanut vuosittain arvostettua Don Balón -palkintoa (Premio Don Balón) Espanjan La Ligan parhaalle espanjalaiselle pelaajalle, parhaalle ulkomaalaiselle pelaajalle, parhaalle erotuomarille ja parhaalle tulokaspelaajalle. ==Aiheesta muualla== * donbalon.com (espanjaksi) Luokka:Jalkapallolehdet Luokka:Espanjalaiset aikakauslehdet
Takriini

Takriini eli tetrahydroaminoakridiini (Cognex) on lyhytvaikutteinen antikoliiniesteraasi, jota käytetään Alzheimerin taudin hoitoon. Takriinin käyttö on vähentynyt parempien antikoliiniesteraasien käyttöönoton myötä. Takriinia otetaan neljä kertaa vuorokaudessa lyhyen vaikutusajan vuoksi. Takriini voi aiheuttaa maksaentsyymiarvojen nousua, sekä perifeerisiä kolinergisiä haittoja kuten pahoinvointia noin kolmasosalle potilaista. == Lähteet == == Aiheesta muualla == * http://www.chemspider.com/Chemical- Structure.1859 * Kyoto Encyclopedia of Genes and Genomes (KEGG): Tacrine * ChEMBL: (CHEMBL95) * http://fdasis.nlm.nih.gov/srs/srsdirect.jsp?regno=4VX7YNB537 Luokka:Parasympatomimeetit
Donepetsiili

Donepetsiili on antikoliiniesteraaseihin kuuluva lääke, jota käytetään Alzheimerin taudin hoitoon. Sen vaikutusmekanismina on aivojen asetyylikoliiniesteraasientsyymin spesifinen ja reversiibeli esto. Lääke annetaan kerran päivässä ja sitä voidaan vähäisten perifeeristen kolinergisten haittojen vuoksi käyttää kroonisesti monilla potilailla. Donepetsiili metaboloituu CYP2D6:n ja CYP3A4 ja lääkitystä suunniteltaessa tulee ottaa huomioon geneettiset polymorfiat ja lääkkeiden yhteisvaikutus. Lääke tuotiin ensimmäisen kerran markkinoille kauppanimellä Aricept. Suomessa donepetsiili myydään valmistenimillä Aricept, Donepezil Krka, Denepezil Navamedic, Donepezil Orion, Zauton.Ihmisille tarkoitettujen lääkevalmisteiden valmisteyhteenvedot ATC-koodin perusteella: N06DA02 Fimea. == Aineenvaihdunta == Donepetsiili metaboloituu ensikierron metabolian kautta maksassa, pääasiassa CYP3A4:n välityksellä CYP2D6:n lisäksi. Tämän jälkeen tapahtuu O-dealkylaatiota, hydroksylaatiota, N-hapetusta, hydrolyysiä ja O-glukuronidaatiota, jotka tuottavat erilaisia metaboliitteja, joilla on samanlaiset puoliintumisajat kuin muuttumattomalla lähtölääkkeellä. Radioaktiivisesti merkityn donepetsiilin farmakokinetiikkaa koskeva tutkimus osoitti, että noin 53 % plasman radioaktiivisuudesta esiintyi muuttumattomana donepetsiilinä ja 11 % tunnistettiin metaboliitiksi 6-O-desmetyylidonepetsiiliksi, jolla on samanlainen asetyylikoliiniesteraasientsyymin tehon esto. Tämä lääke metaboloituu voimakkaasti neljään ensisijaiseen metaboliittiin, joista kahta pidetään farmakologisesti aktiivisena, sekä useisiin inaktiivisiin ja tunnistamattomiin metaboliitteihin. ==Stereokemia== Lääkkeenä käytetty donepetsiili on rasemaatti.Rote Liste Service GmbH (Hrsg.): Rote Liste 2017 - Arzneimittelverzeichnis für Deutschland (einschließlich EU-Zulassungen und bestimmter Medizinprodukte). Rote Liste Service GmbH, Frankfurt/Main, 2017, Aufl. 57, ISBN 978-3-946057-10-9, S. 178. Enantiomeerit (R)-Enantiomeeri (S)-Enantiomeeri ==Lähteet== ==Aiheesta muualla== *DrugBank: (APRD00039) *Kyoto Encyclopedia of Genes and Genomes (KEGG): (D07869) *ChEMBL: (CHEMBL502) *http://fdasis.nlm.nih.gov/srs/srsdirect.jsp?regno=8SSC91326P Luokka:Parasympatomimeetit